  Майя Бывальцева Глазкарысь калык дружинникъёсты нимаз адямиослэн ваньбурзы понна выт тыронлэсь мозмытӥзы. 26-тӥ коньывуонэ сыӵе пуктэт кутӥз интыысь Кар дума. Капчиятонъёс улэ шедизы Глазкарысь ДНД-лэн ваньмыз 13 ёзчиосыз. Со сяна, калык дружинниклэсь удостоверенизэ ӝоген басьтоз эшшо 5 адями. «Калык дружинникъёслы юрттыны луонлыкъёсты ми азьланяз но шедьтыны тыршомы. Оскиськомы, соослэн радъёссы будозы, нош со кармес кышкыттэмлыкогес карыны юрттоз», — пусйиз Глазовысь Кар думалэн тӧроез Игорь Волков. Калык дружинаослэн реестразы Глазкарын пыртэмын «Оперативный отряд содействия полиции города Глазова» но «Станица Старо-Чепецкая Союза казаков Удмуртии». Удмуртиысь уйпал шоркарын мер радлыкез утён понна, депутатъёслэн чакламзыя, 30 пала адями кулэ. Элькунысь куд-ог муниципал кылдытэтъёсын ДНД-лэн ёзчиосыз понна озьы ик : ваньбурлы выт тыронлэсь мозмытон сяна, музъемлы выт понна компенсация, но дунтэк пу. Доброволецъёслэн огъя лыдзы 900 пала адями. Тегъёс: Мерлык Удмуртия дружинникъёс Глазкар кышкыттэмлык  